תוכנית מדורגת לפיתוח מיומנויות כתיבה – סדנת חשיפה
אורך הסדנה: 180 דק'.

תרגיל פתיחה (15 דק'):
סקר קצר ודיון קבוצתי (10 דק'):
רקע תיאורטי (10 דק'):


תרגיל פתיחה המתאים לרמת מתחילים
גישות שונות להוראת הקריאה
התנסות והכרה של יחידות חדשות
מתודות של השתתפות (הכוס עם שמות התלמידים), הקראה, 
סיכום


פרקליטו של השטן – על חשיבותה של טענת הנגד (20 דק')
[צפייה מודרכת].
כיצד בונים טיעון מנצח? (70 דק')
[למידה שיתופית, הערכת עמיתים].
נחלק את המשתתפים לקבוצות של ארבעה. כל קבוצה תקבל נושא השנוי במחלוקת, יחד עם הסבר על אחת מאסטרטגיות טרום-הכתיבה. הקבוצה נדרשת להשתמש באסטרטגיה שקיבלה לצורך גיבוש רעיונות לכתיבה. לאחר מכן, הקבוצה תכתוב יחד טקסט טיעוני בנושא שקיבלה.
משוב עמיתים:
בשלב הזה, כל קבוצה עוברת לשולחן אחר. וממפה את הטקסט בהתאם למחוון ולטבלה המצורפת. המשתתפים נדרשים לכתוב בקצרה את נקודות החוזק והתורפה, יחד עם ציטוטים מתוך המאמר. נדגיש כי המשוב צריך להתמקד בעיקר בציר המרכזי של הטיעון ובמידת השכנוע שלו, אך גם להתייחס להיבטים הלשוניים ולמבנה הטקסט.
חזרה לקבוצות האם:
בשלב האחרון נבקש מכל קבוצה לחזור לשולחן המקורי שלה ולקבל את המשוב שנכתב עבורה.
ננחה את המשתתפים לעיין במשוב ולערוך שינויים בטקסט בהתאם לנקודות שאכן טעונות שינוי.
סבב כיתתי קצר:
כל נציג קבוצה ידבר בקצרה על אסטרטגיית טרום הכתיבה בה קבוצתו התנסתה וכן יסביר דעתו על אסטרטגיה זו בהתאם להתנסות בקבוצה.
תצוגת גלריה:
ננחה את המשתתפים לקום ולהסתובב בין השולחנות ולעיין  בכלל המאמרים שנכתבו. לאחר מספר דקות אשר יוקדשו לצורך כך, המשתתפים יחזרו לקבוצות האם. כל משתתף יכתוב על פתק, באופן אנונימי, את מספר הקבוצה אשר לדעתו כתבה את הטיעון המנצח. אין אפשרות להצביע לקבוצת האם. לאחר ההצבעה, נרכז את התוצאות ונכריז על הטיעון המנצח.

חיבור הפעילות לרקע התיאורטי - משוב מקדם למידה (10 דק')
[דיון קבוצתי, הצגת מודל פדגוגי].
נשאל: "בפעילות הקודמת השתמשנו במשוב עמיתים. כיצד ניתן עוד להשתמש בידע של כלל הלומדים בכיתה על מנת להעביר משוב מקדם למידה?".
נאסוף את תשובות המשתתפים ונציג את מודל בקרת הכתיבה.

אימון שריר הכתיבה (15 דק')
[כתיבה מונחית].
נציג מספר שיטות המאמנות את שריר הכתיבה. ההצגה תכלול התנסות מעשית של המשתתפים בשתי הנקודות הראשונות, יחד עם חשיפה לדוגמאות מהנקודה השלישית והרביעית:
· כתיבה בעקבות כרזה / תמונה.
· תרגילי כתיבה אחידים המותאמים לרמות שונות בכיתה.
· כתיבה בנושאים הרלוונטיים לחיי היום-יום של הלומד.
· כתיבה בתוך מבנה המוסר באופן הדרגתי.

סיכום (30 דק')
[עיבוד אישי דרך ביטוי יצירתי].

